ሃዋሳ‼️ ትናንት ግጭት እና ተቃውሞ በታየባት ሀዋሳ ከተማ ዛሬ አንፃራዊ መረጋጋት እንደሚታይ ተገለፀ። የዶቸ ቬለ «DW» ዘጋቢ እንደገለፀዉ እንድያም ሆኖ ከሀዋሳ ስፍራዉ ላይ የሚገኘዉ በሞሮቾ፣ ይርጋለም እና አገረሰላም በተባሉት ከተሞች አሁንም ግጭቶች እና አለመረጋጋቶች እንዳሉ የኣይን እማኞች ገልፀዉልኛል። በሞሮቾ የሚገኝ አንድ የኣይን እማኝ እንዳለው ወጣቶች ከመከላከያ ሰራዊት ጋር በነበራቸው ግጭት «የሚያውቃቸው ወጣቶች ሞተዋል። መንገዶች በትላልቅ ድንጋዮች ተዘግተዋል። ከሀዋሳ በዲላ በኩል ወደ ሞያሌ እና ኬንያ የሚወስደውም መንገድ ተዘግቷል።» አገረሰላም የሚገኙ የኣይን እማኞች እንደገለፁት ደግሞ «ትናንትና ሰዎች ሞተዋል። ወጣቶች ቤት አቃጥለዋል።» በከተማዋ የመከላከያ ሰራዊት የገባ ሲሆን ዛሬ ላይ መጠነኛ መረጋጋት ይታያል። «ሆኖም ከተማዋ ውስጥ ዛሬም አልፎ አልፎ ተኩስ ይሰማል።» የሲዳማ ዞን ፖሊስ በሀዋሳ አጎራባች አካባቢዎች አሁንም አለመረጋጋት መኖሩን ለ «DW» አረጋግጧል። በሲዳማ በተለያዩ አካባቢዎች የታዩትን አለመረጋጋቶች ተከትሎ ደረሰ ስለተባለዉ ጉዳት ግን ፖሊስ መረጃ በማሰባሰብ ላይ እንደሆነ የDW ዘጋቢ ገልጿል።

Category: Media